Вобраз птушкі быў адным з дамінантаў гэтага свята: пра птушак у гэты дзень спявалі песні (вуткіжаваронкі буслы птушачкі чырачкі і іншыя), упрыгожвалі вокны дамоў, упрыгожвалі дрэўцы і агароджу вакол паселішчаў, птушачак выпякалі з цеста. Відаць, самай цікавай, прыгожай і смачнай з’яўляецца выпечка абрадавых птушачак. Часцей гэта рабілі на свята Саракі. У гэты дзень, 22 сакавіка, патрэбна было выпекчы сорак птушачак (жаваранкаў галёпаў бацяноў), каб прыляцела сорак выраяў. А прыляцяць птушкі з цёплых краёў – будзе і цяпло, якое, згодна народных уяўленняў, птушкі прыносяць на крылах. 